CELEX: 52017PC0396
Language: fi
Date: 2017-07-27
Title: Ehdotus NEUVOSTON PÄÄTÖS CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta merentakaisia maita ja alueita koskevan pöytäkirjan I liitteen IX muuttamiseen

EUROOPAN KOMISSIO
            Bryssel 27.7.2017
            COM(2017) 396 final
            2017/0172(NLE)
            Ehdotus
            NEUVOSTON PÄÄTÖS
            CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta merentakaisia maita ja alueita koskevan pöytäkirjan I liitteen IX muuttamiseen
            
               
         
         
            
               PERUSTELUT
            
            
               1.Ehdotuksen tausta
            
            
               Tämä ehdotus koskee päätöstä CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa unionin puolesta esitettävän kannan vahvistamisesta siltä osin kuin on kyse aikeesta hyväksyä päätös merentakaisia maita ja alueita koskevan kyseisen sopimuksen pöytäkirjan I liitteen IX muuttamisesta.
            
            
               2.Ehdotuksen tausta
            
            
               2.1.CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus
            
            
               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen, jäljempänä ’sopimus’, tavoitteena on tukea köyhyyden lievittämistä ja viime kädessä sen poistamista perustamalla kauppakumppanuussuhteet, jotka ovat kestävän kehityksen tavoitteen, vuosituhannen kehitystavoitteiden ja Cotonoun sopimuksen mukaisia.
            
            
               Sopimus allekirjoitettiin 15. lokakuuta 2008, ja sitä on väliaikaisesti sovellettu 29. päivästä joulukuuta 2008.
            
            
               2.2.CARIFORUM–EU-yhteisneuvosto 
            
            
               CARIFORUM–EU-yhteisneuvosto on yleisesti vastuussa sopimuksen toiminnasta ja täytäntöönpanosta ja seuraa sen tavoitteiden toteutumista. Se kokoontuu ministeritasolla säännöllisesti vähintään kahden vuoden välein. Se käyttää päätösvaltaa kaikissa tämän sopimuksen soveltamisalaan kuuluvissa asioissa sopimuksen tavoitteiden saavuttamiseksi. Nämä päätökset sitovat osapuolia ja allekirjoittaneita CARIFORUM-valtioita, joiden on toteutettava kaikki tarvittavat toimenpiteet niiden täytäntöönpanemiseksi kunkin osapuolen ja allekirjoittaneen CARIFORUM-valtion omia sisäisiä menettelyjä noudattaen.
            
            
               2.3.CARIFORUM–EU-yhteisneuvoston suunniteltu säädös 
            
            
               CARIFORUM–EU-yhteisneuvoston on 17. marraskuuta 2017 neljännessä kokouksessaan määrä hyväksyä päätös, jolla muutetaan pöytäkirjan I liitettä IX, johon sisältyy merentakaisten maiden ja alueiden luettelo, jäljempänä ’suunniteltu säädös’.
            
            
               Suunnitellun säädöksen tarkoituksena on varmistaa, että merentakaisten maiden ja alueiden luettelo sopimuksen pöytäkirjan I liitteessä IX on saatettu ajan tasalle ja yhdenmukaistettu SEUT-sopimuksen liitteeseen II nähden ottaen huomioon kolmen luetteloon sisältyvän alueen aseman muuttuminen.
            
            
               Saint-Barthélemysta (Ranska) tuli Euroopan unioniin assosioitunut merentakainen maa ja alue 1. tammikuuta 2012. Mayottesta (Ranska) tuli Euroopan unionin syrjäisimpiin alueisiin kuuluva alue 1. tammikuuta 2014. Myös neuvoston päätös 2013/755/EU merentakaisten maiden ja alueiden assosiaatiosta Euroopan unioniin, jota sovelletaan kaikkiin SEUT-sopimuksen liitteessä II lueteltuihin merentakaisiin maihin ja alueisiin, tuli voimaan 1. tammikuuta 2014. Sopimuksen pöytäkirjan I liitteessä IX oleva merentakaisia maita ja alueita koskeva luettelo olisi sen vuoksi saatettava ajan tasalle.
            
            
               Suunniteltu säädös sitoo osapuolia sopimuksen 229 artiklan 1 ja 2 kohdan mukaisesti.
            
            
               3.Unionin puolesta esitettävä kanta
            
            
               Sopimus allekirjoitettiin 15. lokakuuta 2008, ja sitä on väliaikaisesti sovellettu 29. päivästä joulukuuta 2008.
            
            
               Unionin puolesta esitettävällä ehdotetulla kannalla pyritään tekemään suunniteltu säädös sitovaksi.
            
            
               4.Oikeusperusta
            
            
               4.1.Menettelyllinen oikeusperusta
            
         
         
            
               4.1.1.Periaatteet
            
            
               SEUT-sopimuksen 218 artiklan 9 kohdan mukaan ”neuvosto tekee komission – – ehdotuksesta päätöksen – – sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               4.1.2.Soveltaminen käsiteltävänä olevassa asiassa
            
            
               CARIFORUM–EU-yhteisneuvosto on sopimuksella perustettu elin.
            
            
               Säädös, joka CARIFORUM–EU-yhteisneuvoston on annettava, on säädös, jolla on oikeusvaikutuksia. Suunniteltu säädös sitoo osapuolia kansainvälisen oikeuden nojalla sopimuksen 229 artiklan 1 ja 2 kohdan mukaisesti.
            
            
               Suunnitellulla säädöksellä ei täydennetä tai muuteta sopimuksen institutionaalisia rakenteita.
            
            
               Ehdotetun päätöksen menettelyllinen oikeusperusta on näin ollen SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta esitetään unionin puolesta.
            
            
               4.2.2.Soveltaminen käsiteltävänä olevassa asiassa
            
            
               Suunnitellun säädöksen pääasiallinen tarkoitus ja sisältö liittyy yhteiseen kauppapolitiikkaan.
            
            
               Ehdotetun päätöksen aineellinen oikeusperusta on näin ollen SEUT-sopimuksen 207 artikla.
            
            
               4.3.Päätelmät
            
            
               Ehdotetun päätöksen oikeusperustana olisi oltava SEUT-sopimuksen 207 artikla yhdessä sen 218 artiklan 9 kohdan kanssa.
            
            
               2017/0172 (NLE)
            
            
               Ehdotus
            
            
               NEUVOSTON PÄÄTÖS
            
            
               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta merentakaisia maita ja alueita koskevan pöytäkirjan I liitteen IX muuttamiseen
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen
            
            
               sekä katsoo seuraavaa:
            
            
               (1)CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus
                  1
               , jäljempänä ’sopimus’, allekirjoitettiin 15 päivänä lokakuuta 2008, ja sitä on väliaikaisesti sovellettu 29 päivästä joulukuuta 2008.
            
            
               (2)Sopimuksen 229 artiklan 1 ja 2 kohdan nojalla CARIFORUM–EU-yhteisneuvosto voi tehdä päätöksiä, jotka sitovat osapuolia ja allekirjoittaneita CARIFORUM-valtioita, joiden on toteutettava kaikki tarvittavat toimenpiteet niiden täytäntöönpanemiseksi kunkin osapuolen ja allekirjoittaneen CARIFORUM-valtion omia sisäisiä menettelyjä noudattaen.
            
            
               (3)CARIFORUM–EU-yhteisneuvoston on 17 päivänä marraskuuta 2017 neljännessä kokouksessaan määrä hyväksyä päätös, jolla muutetaan pöytäkirjan I liitettä IX, johon sisältyy merentakaisten maiden ja alueiden luettelo.
            
            
               (4)On aiheellista vahvistaa unionin puolesta CARIFORUM–EU-yhteisneuvostossa vahvistettava kanta, koska päätös sitoo unionia.
            
            
               (5)Liitteenä oleva ehdotus neuvoston päätökseksi muodostaa oikeudellisen välineen sopimuksen pöytäkirjan I liitteen IX muuttamiseksi. Muutoksen tarkoituksena on varmistaa merentakaisten maiden ja alueiden luettelon yhdenmukaistettu ja ajantasaistettu esittäminen sopimuksen pöytäkirjan I liitteessä IX SEUT-sopimuksen liitteeseen II nähden ottaen huomioon kolmen alueen aseman muuttuminen.
            
            
               (6)Koska CARIFORUM–EU-yhteisneuvoston säädöksellä muutetaan sopimuksen pöytäkirjan I liitettä IX, se on aiheellista julkaista Euroopan unionin virallisessa lehdessä sen jälkeen, kun se on hyväksytty.
            
            
               (7)Unionia edustaa CARIFORUM–EU-yhteisneuvostossa komissio SEU-sopimuksen 17 artiklan 1 kohdan mukaisesti. Jäsenvaltioiden on tuettava unionin kantaa SEU-sopimuksen 4 artiklan 3 kohdan mukaisesti,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               CARIFORUM–EU-yhteisneuvoston neljännessä kokouksessa 17 päivänä marraskuuta 2017 unionin puolesta esitettävä kanta perustuu tähän päätökseen liitettyyn luonnokseen CARIFORUM–EU-yhteisneuvoston päätökseksi.
            
            
               2 artikla
            
            
               Tämä päätös on osoitettu komissiolle ja kaikille jäsenvaltioille.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 289, 30.10.2008, s. 3.
               
            
      
    ---documentbreak--- 
      
         
               EUROOPAN KOMISSIO
            Bryssel 27.7.2017
            COM(2017) 396 final
            LIITE
            ehdotukseen
            Neuvoston päätös
            CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta merentakaisia maita ja alueita koskevan pöytäkirjan I liitteen IX muuttamiseen
            
               
         
         
            
               LIITE
            
            
               LUONNOS
            
            
               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetun
            
            
               CARIFORUM–EU-YHTEISNEUVOSTON PÄÄTÖS N:o …/2017, 
            
            
               annettu ...,
               merentakaisia maita ja alueita koskevan pöytäkirjan I liitteen IX muuttamisesta
            
            
               CARIFORUM–EU-YHTEISNEUVOSTO, joka
            
            
               ottaa huomioon CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen, jäljempänä ’sopimus’, ja erityisesti sen pöytäkirjassa I olevan 41 artiklan
            
            
               sekä katsoo seuraavaa:
            
            
               (1)Sopimuksen pöytäkirjassa I Käsitteen ”alkuperätuotteet” määrittelystä ja hallinnollisen yhteistyön menetelmistä määritellään merentakaiset maat ja alueet merentakaisiksi maiksi ja alueiksi sellaisina kuin ne on sopimuksen liitteessä IX määritelty.
            
            
               (2)Mayotten
                  1
                ja Saint Barthélemyn
                  2
                asemaa koskevan muutoksen sekä merentakaisten maiden ja alueiden assosiaatiosta Euroopan unioniin annetun neuvoston päätöksen 2013/755/EU
                  3
                voimaantulon johdosta kyseisen sopimuksen pöytäkirjan I liitteessä IX oleva merentakaisten maiden ja alueiden luettelo olisi saatettava ajan tasalle,
            
            
               ON PÄÄTTÄNYT SEURAAVAA:
            
            
               1 artikla
            
            
               Korvataan pöytäkirjan I liite IX tämän päätöksen liitteellä.
            
            
               2 artikla
            
            
               Tämä päätös tulee voimaan [...] päivänä [...]kuuta […].
            
            
               Tehty [……] [….…] 2017.
            
            
                     
                        CARIFORUM-valtioiden puolesta
                     
                  
                  
                     
                        EU-osapuolen puolesta
                     
                  
               
               Pöytäkirjan I LIITE IX
            
            
               Merentakaiset maat ja alueet
            
         
         
            
               Tässä pöytäkirjassa ’merentakaisilla mailla ja alueilla’ tarkoitetaan jäljempänä lueteltuja Euroopan unionin toiminnasta tehdyn sopimuksen liitteessä II tarkoitettuja maita ja alueita:
            
            
               (Tällä luettelolla ei määrätä ennakolta näiden maiden ja alueiden asemaa tai siinä tulevaisuudessa tapahtuvia muutoksia.)
            
            
               1.Merentakaiset maat ja alueet, joilla on erityinen suhde Tanskan kuningaskuntaan:
            
            
               –Grönlanti.
            
            
               2.Merentakaiset maat ja alueet, joilla on erityinen suhde Ranskan tasavaltaan:
            
            
               –Uusi Kaledonia ja siihen kuuluvat alueet
            
            
               –Ranskan Polynesia
            
            
               –Saint-Pierre ja Miquelon
            
            
               –Saint-Barthélemy
            
            
               –Ranskan eteläiset ja antarktiset alueet
            
            
               –Wallis- ja Futunasaaret.
            
            
               3.Merentakaiset maat ja alueet, joilla on erityinen suhde Alankomaiden kuningaskuntaan:
            
            
               –Aruba
            
            
               –Bonaire
            
            
               –Curaçao
            
            
               –Saba
            
            
               –Sint Eustatius
            
            
               –Sint Maarten.
            
            
               4.Merentakaiset maat ja alueet, joilla on erityinen suhde Ison-Britannian ja Pohjois-Irlannin Yhdistyneeseen kuningaskuntaan:
            
            
               –Anguilla
            
         
         
            
               –Bermuda
            
            
               –Caymansaaret
            
            
               –Falklandinsaaret
            
            
               –Etelä-Georgia ja Eteläiset Sandwichsaaret
            
            
               –Montserrat
            
            
               –Pitcairn
            
            
               –Saint Helena ja siihen kuuluvat alueet
            
            
               –Brittiläinen Antarktiksen alue
            
            
               –Brittiläinen Intian valtameren alue
            
            
               –Turks- ja Caicossaaret
            
            
               –Brittiläiset Neitsytsaaret.
            
         
         
            
                  
                     (1)
                  Neuvoston päätös 2012/419/EU, annettu 11 päivänä heinäkuuta 2012, Mayotten aseman muuttamisesta Euroopan unioniin nähden (EUVL L 204, 31.7.2012, s. 131).
               
               
                  
                     (2)
                  Neuvoston päätös 2010/718/EU, annettu 29 päivänä lokakuuta 2010, Saint Barthélemyn saaren aseman muuttamisesta Euroopan unioniin nähden (EUVL L 325, 9.12.2010, s. 4).
               
               
                  
                     (3)
                  Neuvoston päätös 2013/755/EU merentakaisten maiden ja alueiden assosiaatiosta Euroopan unioniin (EUVL L 76, 15.3.2014, s. 56).